## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

165. schôdza

Číslo: CRD-973/2023

793

**U z n e s e n i e**

**Ústavnoprávneho výboru Národnej rady Slovenskej republiky**

**z 8. júna 2023**

k vládnemu návrhu zákona, ktorým sa mení a dopĺňa **zákon č. 539/2008 Z. z. o podpore regionálneho rozvoja** v znení neskorších predpisov (tlač 1562)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon č. 539/2008 Z. z. o  podpore regionálneho rozvoja v znení neskorších predpisov (tlač 1562);

**B. o d p o r ú č a**

Národnej rade Slovenskej republiky

vládny návrh zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov (tlač 1562) **schváliť** so zmenami a  doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre verejnú správu a regionálny rozvoj.

Milan Vetrák

predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 793**

**z 8. júna 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov (tlač 1562)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I, 14. bode [§ 7 ods. 4 písm. c)] sa vypúšťa slovo „vykonávanými“.

Pozmeňujúci návrh vypúšťa nadbytočné slovo.

1. V čl. I, 21. bode (§ 8a ods. 4) sa slová „zdrojov Európskej únie“ nahrádzajú slovami „zdrojov fondov Európskej únie“.

Pozmeňujúci návrh pojmovo precizuje a zároveň zjednocuje ustanovenia návrhu zákona, konkrétne s čl. I, 13. bodom.

1. V čl. I, 21. bode (§ 8a ods. 6) sa slovo „schvaľuje“ nahrádza slovami „prerokúva a  schvaľuje“.

Pozmeňujúci návrh pojmovo precizuje a zároveň zjednocuje ustanovenia návrhu zákona, konkrétne s čl. I, 15. bodom.

1. V čl. II sa slová „15. júla“ nahrádzajú slovami „1. septembra“.

Pozmeňujúci návrh zabezpečuje posunutie účinnosti návrhu zákona vzhľadom na  predpokladaný termín jeho prerokovania na  schôdzi Národnej rady Slovenskej republiky so začiatkom 13. júna 2023, ako aj potrebu dodržania lehoty podľa čl. 102 ods. 1 písm. o) Ústavy Slovenskej republiky.